Document ID: /roh_data/filtered/fineweb-2-filterrobots_roh.jsonl.gz/35324

Flurs grondas e pitschnas, satiglias e grossas creschan sin il pro dasper il Pign Grond. Ils trais amis Tschuetta Rut, Not la Vulp e Lina Lieur èn isnscuntrads ed admiran las flurs che savran la bunura baud. Quant bain che quellas savuran! Er sche Tschuetta Rut è nunditg stancla da la notg passada, na vul ella anc betg ir a durmir. Ella vul restar dasdada e guardar quella ritgezza da colurs da tut quellas bellas flurs. Ma quella quietezza da la bunura na dura betg uschia ditg – apaina che ils splerins ed ils avieuls sa dasdan, han els dispita ... Tge donn per la pasch da la bunura! Forsa che ils trais amis èn buns dad intermediar en quella dispita per las flurs?